Diari Oficial de la Generalitat Valenciana


Sumari del DOGV 4139, del 30-11-2001 (2001/11011)

ORDRE de 15 de novembre de 2001, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals als municipis i les entitats locals menors de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11970


Data del document
:   15-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * via rural
    * suport econòmic
    * obres públiques
    * ajuda pública
    * administració local

ORDRE de 15 de novembre de 2001, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals als municipis i les entitats locals menors de la Comunitat Valenciana. [2001/X11585]
  
Els municipis i les entitats locals menors de la Comunitat Valenciana, en l'exercici de les seues competències, podran realitzar obres que tinguen com a finalitat la construcció, la millora i l'adequació de camins rurals.
  
Atés tant el caràcter com el benefici que es deriva d'aquestes obres per a l'agricultura de la Comunitat Valenciana, la Conselleria d'Agricultura, Pesca i Alimentació té establida una línia de subvencions destinada a facilitar-ne l'execució.
  
En virtut d'això i fent ús de les facultats que tinc atribuïdes,
  
ORDENE
  
Article 1
  
1. Es convoca els municipis i les entitats locals menors de la Comunitat Valenciana que tinguen atribuïdes competències en matèria de construcció, millora i adequació de camins rurals perquè sol·liciten les ajudes que, amb aquesta finalitat, es regulen en la present ordre.
  
Quedaran excloses de la convocatòria corresponent les sol·licituds que presenten els municipis i les entitats locals menors que s'hagen beneficiat d'ajudes o actuacions directes de la Conselleria d'Agricultura, Pesca i Alimentació en obres de camins rurals quan aquestes ajudes o actuacions directes hagen estat aprovades en l'exercici precedent.
  
2. Les obres subvencionables seran les que impliquen una millora permanent de la superestructura dels camins rurals, llevat dels projectes en què es preveuen exclusivament obres aïllades, com ara ponts, murs de sosteniment i altres no incloses en les de superestructura, i treballs com els de birbada o neteja de camins, terraplenades i aplanaments aïllats. En cada cas serà facultat de la Conselleria d'Agricultura, Pesca i Alimentació determinar les millores subvencionables entre les sol·licitades.
  
3. A fi d'atendre les demandes d'infraestructura agrària per part dels municipis i entitats locals menors, l'execució d'obres de camins rurals serà subvencionada per la Conselleria d'Agricultura, Pesca i Alimentació a càrrec del capítol 7, secció 12, programa 531.10, "Estructures agràries", i línia TO170, "Obres i serveis d'infraestructura agrària en municipis", l'import global màxim de la qual quedarà fixat en l'ordre que es publicarà oportunament, d'acord amb els pressupostos que s'aprovaran amb aquesta finalitat.
  
4. Els municipis i les entitats locals menors podran presentar una única sol·licitud de subvenció per a les seues obres. La inversió màxima auxiliable es limitarà a 120.202,42 euros per ajuntament i a 30.050,61 euros per entitat local menor. Es podrà incloure en el càlcul del pressupost despeses generals i benefici industrial, en les obres que s'executaran per contracta. Tant en aquestes com en les que s'executaran per administració directa es podrà incloure l'impost sobre el valor afegit. Quedaran excloses d'aquest càlcul altres despeses, com ara els honoraris de projecte, les anàlisis del terreny i les partides alçades.
  
En cas que les corporacions locals executen les obres per administració, segons s'estableix en la disposició addicional segona d'aquesta ordre, l'estructura del pressupost serà la següent:
  
PRESSUPOST D'EXECUCIÓ MATERIAL - SEGURETAT I SALUT.............A
  
1% DE CONTROL DE QUALITAT QUE CAL JUSTIFICAR S/A........ B
  
4% COSTOS INDIRECTES CONJUNTS S/A+B+SEG. I SALUT................. C
  
SUMA................................................A+B+C= D
  
IVA S/D......................................................... E
  
TOTAL PRESSUPOST EXECUCIÓ PER ADM. ...............D+E
  
5. El termini per a la presentació de sol·licituds serà de l'1 al 31 de desembre de cada any.
  
Article 2
  
1. Juntament amb la sol·licitud s'emplenaran els documents que en aquesta es demanen, els models de les quals es reproduixen en l'annex II, amb la relació de totes les dades que se sol·liciten.
  
En cas que un camí objecte de la sol·licitud discórrega totalment per qualsevol zona d'afecció (via pecuària, domini públic hidràulic, carreteres, zones humides catalogades o paratges naturals declarats, etc.) no s'admetrà a tràmit la sol·licitud si no es presenta, simultàniament amb la resta de documentació, l'autorització d'execució de l'obra, expedida per l'òrgan competent.
  
En cas que un camí objecte de sol·licitud discórrega en part per les zones anteriorment esmentades sense presentar simultàniament la corresponent autorització de l'òrgan competent, quedarà eliminada l'ajuda que podria correspondre al camí en qüestió en el tram inclòs en la dita zona.
  
2. Amb les limitacions pressupostàries determinades en l'article 1 d'aquesta ordre, la subvenció que es concedirà podrà cobrir fins al 80% del pressupost total auxiliable. L'import que s'ha de pagar al beneficiari es determinarà aplicant el percentatge al·ludit al cost real de la inversió auxiliable efectivament realitzada. El cost s'acreditarà mitjançant certificat d'obra firmat pel tècnic director i aprovat per l'òrgan competent de l'entitat local. Si s'escau, si es produeix una baixa en la contractació i l'import pagat pel beneficiari al contractista és inferior a l'auxiliable, de la mateixa manera i en la mateixa proporció, aquesta baixa es reflectirà en la subvenció que cal pagar. L'entitat local beneficiària estarà obligada a comunicar a la Conselleria d'Agricultura, Pesca i Alimentació l'import de la baixa obtinguda en la contractació en el termini dels 10 dies següents a la data de la resolució d'adjudicació de les obres.
  
3. En cas que el conjunt de sol·licituds de subvenció presente una quantitat que supere l'import global màxim de la línia pressupostària corresponent, la Conselleria d'Agricultura, Pesca i Alimentació procedirà a donar prioritat a les sol·licituds, d'acord amb la importància de la superfície de cultiu (entesa com a relació entre la superfície de cultiu i la superfície total del terme o municipi), amb les menors dimensions de la població i amb la circumstància de no haver percebut subvenció els dos anys anteriors a l'aplicació d'aquesta ordre. Cap d'aquests criteris no serà absolutament excloent.
  
Article 3
  
1. Les corporacions sol·licitants hauran de presentar, juntament amb la resta de la documentació, un projecte tècnic, el contingut del qual serà el que s'especifica en l'article 124 del text refós de la Llei de Contractes de les Administracions Públiques, aprovat per mitjà del Reial Decret Legislatiu 2/2000, de 16 de juny (BOE de 21 de juny de 2000)
  
La Conselleria d'Agricultura, Pesca i Alimentació podrà reduir o denegar la subvenció sol·licitada, amb l'audiència prèvia a l'entitat interessada, quan les obres projectades prevegen una inversió desproporcionada a les finalitats perseguides de condicionament de camins rurals.
  
2. Els pressupostos presentats pels ens locals sol·licitants seran corregits quan els preus unitaris de cada unitat d'obra siguen superiors al màxim establit per la Conselleria d'Agricultura, Pesca i Alimentació, d'acord amb el barem que figura en l'annex I d'aquesta ordre. En cas que un preu unitari proposat no es corresponga amb cap dels esmentats en el barem mencionat, la Conselleria d'Agricultura, Pesca i Alimentació també podrà variar-lo d'acord amb els seus propis criteris tecnicoeconòmics.
  
3. Qualsevol modificació substancial (segons l'article 161 del Reglament General de Contractació de l'Estat) del projecte inicial que calga realitzar durant l'execució de les obres es posarà en coneixement de la Direcció General de Modernització d'Estructures Agràries per escrit, i abans de l'execució, perquè siga autoritzada, i se'n justificarà la necessitat amb un nou projecte. No caldrà aquest tràmit en els casos de variacions lleugeres en la quantitat d'unitats d'obra o si cal canviar unes unitats per altres en quantitats que no impliquen una variació substancial, i sempre que les noves unitats introduïdes estiguen incloses en l'annex I d'aquesta ordre. En cap cas suposarà un augment de la subvenció concedida.
  
4. No s'autoritzarà cap modificació consistent en una actuació en camí o camins diferents als compresos en la resolució d'aprovació.
  
Article 4
  
1. Els municipis i les entitats locals menors presentaran la corresponent sol·licitud de subvenció, juntament amb tota la documentació annexa, en triple exemplar, segons el model de l'annex II. Només les entitats locals menors presentaran, a més a més, els certificats específics de l'annex II. En cas de primera sol·licitud o de canvi de compte bancari, l'entitat local emplenarà l'imprés de manteniment de tercers. Aquesta documentació es presentarà als serveis territorials de la província, sense perjudici de les disposicions de l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tant el model de sol·licitud com els de certificació d'obra i l'imprés de manteniment de tercers estaran disponibles en les oficines territorials de la Conselleria d'Agricultura, Pesca i Alimentació, i també en qualsevol de les oficines PROP de la Comunitat Valenciana, situades a:
  
Alacant:
  
Serveis Territorials de la Conselleria d'Agricultura, Pesca i Alimentació,
  
c/ Professor Manuel Sala, 2 (CP 03683).
  
Oficina Prop Churruca, c/ Churruca, 29
  
Benidorm:
  
Oficina Prop Racó de Loix. Av. Juan Fuster Zaragozá, 1 (CP 03622)
  
Oficina Prop La Cala. Av. Mont Benidorm, 11 (03617)
  
Oficina Prop Foietes-Colonia de Madrid. Av. Beniardà, 61 (CP 03092)
  
Oficina Prop Alfredo Corral-Maravall. Av. Ametllers, 42 Acc. (CP 03147)
  
Oficina Prop Tolls-Salt de l'Agua. Av. Andalusia, 8 Acc. (CP 03289)
  
Orihuela:
  
Oficina Prop - Orihuela, c/ López Pozas s/n (CP 03547)
  
Castelló de la Plana:
  
Servei Territorial de la Conselleria d'Agricultura, Pesca i Alimentació (Edifici Prop) c/ Germans Bou, 47
  
Oficina Prop Germans Bou, c/ Germans Bou, 47 (CP 12031).
  
Oficina Prop Casa dels Caragols, c/ Major, 78 (CP 12080)
  
Oficina Prop Av. del Mar, Av. del Mar, 6 (CP 12205)
  
Vila-real:
  
Oficina Prop -Vila-real, c/ Joan Fuster, 28 (CP 12736)
  
Vinaròs:
  
Oficina Prop - Vinaròs, c/ Sant Joaquim, 14 (CP 12848)
  
València:
  
Serveis Territorials de la Conselleria d'Agricultura, Pesca i Alimentació (Edifici Prop) c/ Gregorio Gea, 27
  
Oficina Prop Gregorio Gea I, c/ Gregorio Gea, 27 (CP 46411).
  
Oficina Prop Gregorio Gea II, c/ Gregorio Gea, 14 (CP 46429)
  
Oficina Prop Colom, c/ Colom, 80
  
Oficina Prop Chabàs, c/ Historiador Chabàs, 2
  
Oficina Prop Miquelet, c/ Miquelet, 5
  
Ontinyent:
  
Oficina Prop-Ontinyent, Parc del Mestre Ferrero, 22 (CP 46981)
  
Requena:
  
Oficina Prop-Requena, Av. Arrabal, 9 (CP 46029)
  
Sagunt:
  
Oficina Prop - Sagunt, Camí Real, 97 (CP 46467)
  
Sagunt-Port:
  
Sense determinar
  
Xàtiva:
  
Oficina Prop - Xàtiva, Av. Selgas, 3 (CP 46388)
  
I en qualsevol altre punt PROP que, després de la promulgació d'aquesta ordre, es puga establir. Igualment, podran consultar-se i imprimir-se des del web de la Generalitat Valenciana, en l'apartat PROP, l'adreça d'Internet del qual és www.gva.es/infociuda.
  
Article 5
  
En cas que la quantia de la subvenció o el termini disponible per a l'execució de l'obra no permeta a la corporació beneficiària escometre efectivament l'execució esmentada, la dita corporació haurà de renunciar a la subvenció concedida en el termini improrrogable de 10 dies hàbils, comptadors des de la recepció de la notificació de la resolució. En aquest cas, la Conselleria d'Agricultura, Pesca i Alimentació efectuarà les gestions necessàries per alliberar el crèdit disposat. Per contra, si la corporació accepta la subvenció concedida ho haurà de notificar per escrit, en el mateix termini de 10 dies, i indicarà així mateix l'inici dels tràmits per començar les obres.
  
La no-acceptació expressa de la subvenció concedida serà interpretada com a renúncia a aquesta, amb l'efecte alliberador del crèdit pressupostari.
  
Article 6
  
1. Les entitats locals comunicaran per escrit, en un termini de deu dies comptadors a partir de la data de l'acta de comprovació del replantejament, l'inici de les obres al servei territorial corresponent.
  
2. Les obres objecte de subvenció hauran de ser degudament senyalitzades d'acord amb les disposicions per a aquesta finalitat de la Direcció General de Modernització d'Estructures Agràries, a través dels serveis territorials, segons el model inclòs en l'annex III d'aquesta ordre.
  
Article 7
  
1. Les obres objecte de subvenció es podran executar dins de l'exercici pressupostari corrent o programant-ne l'execució amb caràcter bianual. La Conselleria d'Agricultura, Pesca i Alimentació, d'acord amb la dimensió funcional i econòmica de l'obra a subvencionar, decidirà el caràcter anual o bianual de la inversió.
  
2. L'entitat beneficiària enviarà les relacions valorades i els certificats d'obra (una per cada anualitat) en els models normalitzats (disponibles als llocs esmentats en el punt 1 de l'article 4) als serveis territorials corresponents. Els certificats d'obra estaran subscrits pel tècnic municipal i degudament aprovats per l'òrgan de govern competent de l'entitat beneficiària, a fi de procedir al pagament de la subvenció.
  
3. A fi de garantir el pagament de les subvencions durant l'exercici econòmic corresponent, els certificats d'obra degudament aprovats per l'òrgan competent de l'entitat a què es fa referència en l'apartat anterior s'hauran de formalitzar, en qualsevol cas, abans del dia 31 d'octubre de cada exercici. La no-presentació d'aquest certificat o la presentació després de la data assenyalada (31 d'octubre de cada any) donarà lloc a la pèrdua de la subvenció.
  
4. La Conselleria d'Agricultura, Pesca i Alimentació es reserva el dret de realitzar les inspeccions tècniques i administratives que trobe necessàries a fi de comprovar la correcta projecció i execució de les obres. Igualment, podrà corregir els errors detectats en els projectes i en els certificats d'obres a fi de determinar l'exacta subvenció corresponent a l'obra realment executada.
  
Article 8
  
Els beneficiaris de les subvencions aprovades compliran en tot cas els requisits que s'establiran a l'efecte en la llei de pressupostos de la Generalitat Valenciana per a l'any de l'exercici i en el text refós de la Llei d'Hisenda Pública de la Generalitat Valenciana.
  
DISPOSICIONS ADDICIONALS
  
Primera
  
La concessió de les ajudes previstes en aquesta ordre està condicionada a l'existència de crèdit adequat i suficient per a aquesta finalitat en els pressupostos de la Generalitat Valenciana de l'exercici corresponent, segons es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.
  
Així mateix, segons aquesta ordre, totes les actes dictades s'entendran condicionades al fet que, en dictar la resolució de concessió de les subvencions, persistisquen les mateixes circumstàncies de fet i de dret existents en el moment en què es van produir aquelles actes.
  
Segona
  
Les corporacions locals podran executar les obres objecte de subvenció, per administració, a través d'un mitjà propi instrumental de la Generalitat Valenciana sempre que, per a això, se seguisquen els procedimients establits i d'acord amb les fórmules que estiguen legalment previstes.
  
DISPOSICIONS TRANSITÒRIES
  
Primera
  
Els quadres de preus i pressupostos dels projectes que s'aportaran arran de l'entrada en vigor d'aquesta ordre s'expressaran en euros.
  
Segona
  
Els pressupostos dels projectes i certificats d'obra corresponents als expedients aprovats a l'empara de les disposicions de l'Ordre de 3 de novembre de 2000, amb anualitat compromesa per a l'exercici de 2002, s'ajustaran a allò que s'estableix en la Llei 46/1998, de 17 de desembre, sobre introducció de l'euro (BOE núm. 302/1998), i en la Llei 9/2001, de 4 de juny, per la qual es modifiquen determinats articles de la Llei 46/1998 (BOE núm. 134/2001).
  
DISPOSICIÓ DEROGATÒRIA
  
A l'entrada en vigor d'aquesta ordre quedaran derogades totes les normes del mateix rang o inferior en tot allò que s'opose al que s'estableix en aquesta i, expressament, l'Ordre de 3 de novembre de 2000 i l'Ordre de 2 d'abril de 2001, les dues de la Conselleria d'Agricultura, Pesca i Alimentació.
  
DISPOSICIONS FINALS
  
Primera
  
Es faculta la Direcció General de Modernització d'Estructures Agràries perquè prenga les disposicions necessàries per al desenvolupament i l'execució d'aquesta ordre.
  
Així mateix, es delega en el director general de Modernització d'Estructures Agràries, el pagament de les subvencions regulades en aquesta ordre. En la delegació esmentada s'inclou tant la facultat d'autoritzar el pagament com la d'anul·lar el crèdit que en cada cas siga necessari.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de novembre de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX I
  
Relació de preus d'unitats d'obra
  
Els preus màxims de les unitats d'obra que s'aplicaran, a l'efecte de determinar el pressupost màxim de les obres objecte de subvenció a què es fa referència en l'article 4 d'aquesta ordre, són els que figuren en la relació adjunta.
  
Mòduls de costos màxims que s'auxiliaran en els expedients de millora d'infraestructura agrària de municipis i entitats locals menors.
  
Moviment de terres:
  
m³ excavació en desmunt sense transport a terraplé fins a terreny de transició: 0,16 euros
  
m³ excavació en desmunt i transport a terraplé a 30 m: 0,38 euros
  
m³ excavació en desmunt i transport a terraplé a 50m: 0,46 euros
  
m³ excavació en desmunt i transport a terraplé a 100 m: 0,63 euros
  
m³ excavació en desmunt i transport a terraplé a 300 m: 0,88 euros
  
m³ càrrega amb pala mecànica de terres o materials petris sobre vehicle: 0,37 euros
  
m³ transport de terra o materials petris en camió basculant inclòs retorn en buit (D=km recorreguts en càrrega): 0,62 + 0,11D euros
  
m³ excavació manual en rasa en terreny transició fins a 2 m de profunditat, picament i paleig: 18,63 euros
  
m³ excavació manual en rasa en terreny transició fins a 2 m de profunditat, picament i paleig: 28,25 euros
  
m³ excavació mecànica en rasa en terreny compacte per a fonamentacions i obres de fàbrica: 2,22 euros
  
m³ excavació mecànica en rasa en terreny transició per a fonamentacions i obres de fàbrica: 3,01 euros
  
m³ excavació en rasa amb compressor en terreny transició-roca: 4,87 euros
  
m³ excavació en desmunt i transport a terraplé en terreny transició fins a 50 m:0,87 euros
  
m³ excavació en desmunt amb escarificació i transport en terreny roca escarificable fins a 50 m: 1,59 euros
  
Camins:
  
m² desbrossament, aclarida i transport de la capa vegetal (gruixària major a 10 cm): 0,07 euros
  
m² compactació i reg del pla de fonamentació al 100% PM: 0, 19 euros
  
ml. repassada, aplanament del camí i obertura de cunetes talús 1/1 en terreny transició (per ml de camí - inclou 2 cunetes): 0, 42 euros
  
m² formació de caixa (preu aplicable en paviments de macadam): 0,04 euros
  
m² escarificació superficial de paviments granulars: 0,04 euros
  
ml neteja de cunetes per ml de camí: 0, 12 euros
  
m³ material granular de 2" compactat al 95% p.m. des de 20 km: 8,41euros
  
m³ material granular de 1" compactat al 100% p.m. des de 20 km: 9,62 euros
  
m³ macadam col·locat en obra des de 20 km completament acabat: 8,41 euros
  
m² reg d'imprimació amb 1 kg d'emulsió ECI: 0, 24 euros
  
m² reg d'adherència amb 0,5 kg d'emulsió ECR-1: 0,18 euros
  
m² simple tractament superficial amb 13 l de graveta 20/10 i 2,5 kg d'emulsió ECR-2: 0, 78 euros
  
m² doble tractament superficial, el primer amb 13 l graveta 20/10 i 2,5 kg d'emulsió ECR-2, i el segon amb 7 l graveta 10/5 i 1,7 kg d'emulsió ECR-2: 1, 38 euros
  
m² triple tractament superficial, el primer amb 18 l graveta 25/13 i 3 kg d'emulsió ECR-2, el segon amb 9 l de graveta 13/7 i 2 kg d'emulsió ECR-2, i el tercer amb 6 l graveta 6/3 i 1,4 kg d'emulsió ECR-2: 1,98 euros
  
m² aglomerat fred semiobert 5 cm de gruix i densitat 2 t/m³ (d-30 km): 3,01 euros
  
m² aglomerat calent de 5 cm de gruix i densitat 2 t/m³ (d-30 km): 3,16 euros
  
m² segellament amb 6 l graveta 5/2 i 0,6 kg d'emulsió ECR-1 (preu admissible només en tractaments asfàltics i no sobre aglomerats asfàltics): 0,30 euros
  
m² paviment de formigó en massa H-150 15 cm de gruix sobre capa de grava o reble 15 cm compactada i p.p. de juntes: 10,52 euros
  
m³ formigó H-150 per a soleres fins i tot p.p. de juntes: 60,10 euros
  
ml revestiment de cuneta amb formigó H-150 50 cm de profunditat, talús interior 2/3, exterior 1/1 i 10 cm de gruix amb p.p. de juntes: 12,26 euros
  
Canonades:
  
m³ excavació mecànica de rases en terreny compacte: 2,22 euros
  
m³ excavació mecànica de rases en terreny transició: 3,01 euros
  
m³ excavació mecànica de rases amb compressor en terreny transició-roca: 4,63 euros
  
m³ terraplé compactat amb canonada, transport, reg i compactació al 95% p.n.: 0,81 euros
  
m³ tapament de rases i extensió amb terres procedents de l'excavació: 0,18 euros
  
ml canonada de formigó vibropremsat 20 cm (p.p. junta ciment, muntatge i col·locació): 5,29 euros
  
ml canonada de formigó vibropremsat 30 cm (p.p. junta ciment, muntatge i col·locació): 6,49 euros
  
ml canonada de formigó vibropremsat 40 cm (p.p. junta ciment, muntatge i col·locació): 9,35 euros
  
ml canonada de formigó vibropremsat 50 cm ø p.p. junta ciment, muntatge i col·locació: 11,81 euros
  
ml canonada de formigó vibropremsat 60 cm (p.p. junta ciment, muntatge i col·locació): 15,39 euros
  
ml canonada de formigó vibropremsat 70 cm (p.p. junta ciment, muntatge i col·locació): 20,60 euros
  
ml canonada de formigó vibropremsat 80 cm (p.p. junta ciment, muntatge i col·locació): 24,08 euros
  
ml canonada de formigó vibropremsat 90 cm (p.p. junta ciment, muntatge i col·locació): 28,47 euros
  
ml canonada de formigó vibropremsat 100 cm (p.p. junta ciment, muntatge i col·locació): 33,52 euros
  
ml canonada de formigó vibropremsat 120 cm (p.p. junta ciment, muntatge i col·locació): 42,73 euros
  
ml canonada de formigó vibropremsat 150 cm (p.p. junta ciment, muntatge i col·locació): 73,75 euros
  
Ferros i formigons:
  
Kg acer corrugat AEH-400 ferrallat i col·locat: 0,84 euros
  
m² malla electrosoldada de 150x150x6 mm col·locada, inclosos solapaments: 2,49 euros
  
m² malla electrosoldada de 150x150x8 mm col·locada, inclosos solapaments: 4,53 euros
  
m² malla electrosoldada de 197k184b87 mm col·locada, inclosos solapaments: 7,18 euros
  
m² malla electrosoldada de 150x300x6 mm col·locada, inclosos solapaments: 1,88 euros
  
m² malla electrosoldada de 150x300x8 mm col·locada, inclosos solapaments: 3,38 euros
  
m² malla electrosoldada de 112c803a07 mm col·locada, inclosos solapaments: 5,22 euros
  
m³ formigó vibrat H-125 àrid gruixut menor de 40 mm (d=15km): 53,79 euros
  
m³ formigó vibrat H-125 àrid gruixut menor de 20 mm (d=15km): 55,29 euros
  
m³ formigó vibrat H-150 àrid gruixut menor de 40 mm (d=15km): 57,58 euros
  
m³ formigó vibrat H-150 àrid gruixut menor de 20 mm (d=15km): 58,72 euros
  
m³ formigó vibrat H-175 àrid gruixut menor de 40 mm (d=15km): 59,86 euros
  
m³ formigó vibrat H-175 àrid gruixut menor de 20 mm (d=15km): 61,00 euros
  
Encofrats:
  
m² encofrat metàl·lic i desencofrat en sabates i traves: 8,82 euros
  
m² encofrat metàl·lic i desencofrat en murs fins a 1,5 m: 7,60 euros
  
m² encofrat metàl·lic i desencofrat en murs entre 1,5 i 3 m: 12,12 euros
  
m² encofrat metàl·lic i desencofrat en lloses planes: 17,43 euros
  
Altres:
  
m³ demolició de mur de formigó o maçoneria amb mitjans mecànics, inclosa la retirada d'enderrocs i la càrrega: 17,43 euros
  
m³ demolició de mur de formigó en massa o maçoneria o blocs formigonats amb martell pneumàtic, inclosa la retirada d'enderrocs i la càrrega: 16,23 euros
  
m³ demolició de llosa de formigó amb compressor, retirada i càrrega d'enderrocs: 16,23 euros
  
ml vorera prefabricada de formigó col·locada: 12,62 euros
  
m² fàbrica bloc buit de formigó e=20 cm: 19,23 euros
  
m² esquerdejat, amb filada i remolinada amb morter M-40 (1:6), ciment i arena de riu: 9, 02 euros
  
m³ maçoneria col·locada amb morter de ciment 1:5 (d. pied.20 km): 88,95 euros
  
m³ gabió metàl·lic amb malla de 8\* 10-16 i 1 m d'alçària, ple, cosit i estirat, col·locat en obra: 48,08 euros
  
m³ dren de pedra calcària en pas de camí, grandària fins a 0,5 m³, col·locat en obra: 9,02 euros
  
m³ escullera de blocs de pedra de kg màxim col·locada amb pala carregadora: 12,02 euros
  
Unitat senyal de trànsit "Stop" reflectora, 90 cm de diàmetre, inclosos els visos, sustentació, excavació i formigonatge: 54,09 euros
  
Rètol senyalitzador segons normes ordre : 177,51 euros
  
Seguretat i salut:
  
Un. roba de treball, granota de cotó 100%, amb butxaques i tancament de cremallera: 8,99 euros
  
Un. guants de protecció de cuir: 1,79 euros
  
Un. parell de botes impermeables de canya alta, material impermeable, sola antilliscant, homologades s7mt-27, classe N: 16,21 euros
  
Un. cinturó antivibrador de seguretat clàssic per a protecció de la zona lumbar: 7,96 euros
  
Un. careta antifiltrant per a pols, amb cos, arnés de subjecció i vàlvula d'exhalació homologada s/MT-9: 7,56 euros
  
Un. armilla reflectora amb peto i espatlera de teixit sintètic, groga, ajustable:11,37 euros
  
Un. casc de seguretat, ús normal, de material plàstic, dotat d'arnés, antisuor frontal, homologat s/mt-1, classe N: 1,39 euros
  
Un. ulleres antipols, muntura de vinil, ventilació directa, arnés graduable, visor panoràmic de policarbonat, classe A, homologat s/MT-16 i 17: 4,83 euros
  
Un. ulleres antiimpacte en ulls, muntura d'acetat, branques adaptables, visor panoràmic de vidre neutre no estellable, classe D, homologat s/MT-16 i 17: 7,39 euros
  
Un. ulleres de seguretat per a oxitall: 3,98 euros
  
m² tanca de tancament prov. obra 2 m d'alçària, de xapa plegada d'acer galvanitzat, sobre guies metàl·liques verticals inclosos els fonaments, manten. Retirada: 20,61 euros
  
m² tanca autònoma metàl·lica, tipus ajuntament, de 2,5 m de llargària, 10 usos: 39,81 euros
  
Un. balisa lluminosa intermitent llum ambre, norma 69 PF-EIFX: 49,05 euros
  
Un. rètol indicatiu normalitzat 0,3x0,3 m.: 1,71 euros
  
Un. cordó d'abalisament: 0,29 euros
  
Un. con de plàstic de 75 cm com a element d'abalisament reflectidor s/Norma 83 IC. MOPU: 16,29 euros
  
Un. jaló senyalització: 6,82 euros
  
Un. senyal normalitzada de 594 mm: 51,18 euros
  
Un. suport metàl·lic 2, 5 m per a senyal: 7,96 euros
  
Un. tanca normalitzada desviament trànsit 1,95x0,45: 39,81 euros
  
Un. farmaciola portàtil d'obra primers auxilis amb el material prescrit en Q.P.Y.F.: 30,71 euros
  
En la redacció dels projectes corresponents, juntament amb la sol·licitud d'ajuda econòmica s'aplicará la normativa de tipus tècnic següent:
  
No s'acceptaran partides alçades (incloses les referents a seguretat i salut, cas en què es desglossaran i es justificaran amb factures pagades) ni honoraris professionals.
  
Només s'acceptarà el mallat en els sòls de formigó quan el pendent del camí superarà el 7%, i es justificarà adjuntant factura pagada quan es certifique.
  
Només s'acceptarà l'obertura de caixa en els casos de paviment de macadam; en els altres casos serà eliminada del pressupost aprovat.
  
Només s'acceptarà un tipus de reg: 1) d'imprimació sobre reble en preparació de paviment amb tractament asfàltic o d'aglomerat, o 2) d'adherència sobre paviments asfaltats quan es reforçarà, pel mal estat, amb un altre reg o amb capa d'aglomerat.
  
ANNEX II
  
La sol·licitud s'adreçarà al conseller o la consellera d'Agricultura, Pesca i Alimentació, acompanyada obligatòriament de la documentació següent:
  
a) Sol·licitud d'ajuda econòmica (imprés del model adjunt).
  
b) Certificats:
  
b1. Certificat de disponibilitat dels terrenys amb indicació expressa que el camí o els camins objecte de millora no discorre o discorren per zona d'afecció, segons l'article 2.1 d'aquesta ordre. En cas que part o tot un camí discórrega per zona d'afecció es presentarà simultàniament l'autorització a l'execució de la millora per l'òrgan competent. La no-presentació d'aquesta autorització, en cas que tot un camí discórrega per zona d'afecció implicarà la desestimació automàtica de l'ajuda que puga correspondre al camí en qüestió. La no-presentació d'aquesta autorització, en cas que part del camí sol·licitat discórrega per aquesta zona, implicarà l'eliminació de l'ajuda que puga correspondre al camí en qüestió en el tram inclòs en zona d'afecció. No s'admetrà com a justificació la sol·licitud d'autorització de la millora cursada pel municipi o entitat local menor a l'òrgan competent.
  
b2. Certificat de l'acord de sol·licitud pel ple, comissió de govern, etc. reflectit en acta, si s'escau.
  
b3. Certificat que acreditarà que l'autor del projecte és funcionari o depén civilment, laboralment o administrativament de l'ens local.
  
b4. En els casos de sol·licitud de millora per una entitat local menor, certificat del nombre d'habitants d'aquesta.
  
b5. Delegació en l'alcalde president o l'alcaldessa presidenta del municipi o entitat local menor de la representació per a la firma dels documents necessaris, com també per al cobrament de les quantitats corresponents a les ajudes concedides.
  
(Tot això en l'imprés del model adjunt.)
  
c) Programa d'actuació d'execució d'obres (model de l'imprés adjunt).
  
d) Projecte d'obres.
  
e) Certificat de l'entitat financera sobre el número i el titular del compte corrent indicat per al pagament de la subvenció.
  
f) Només les entitats locals menors aportaran la documentació que acredite que tenen assumides les competències per a l'execució d'obres i serveis de caràcter rural.
  
g) Només en cas que l'entitat local sol·licite l'ajuda per primera vegada o que es propose un compte nou s'emplenarà l'imprés de manteniment de tercers.
  
La documentació esmentada (sol·licitud i documentació annexa) es presentarà en triple exemplar als serveis territorials de la Conselleria d'Agricultura, Pesca i Alimentació, a les adreces indicades en l'imprés de sol·licitud o en el punt 1 de l'article 4 d'aquesta ordre.
  
Sol·licitud.
  
S'emplenarà en els impresos oficials DN-71339-10-N.
  
Certificat (text orientatiu)
  
L'alcalde/essa president/a del municipi/entitat local menor d......
  
El/La secretari/ària del municipi/entitat local menor d........
  
Certifica:
  
Que amb data......, es va celebrar una sessió del ple municipal/comissió de govern/etcètera del municipi/entitat local menor esmentat/ada, i es va acordar per unanimitat (o majoria, etc.) els punts següents:
  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Ordre d......d........ de la conselleria esmentada, l'ajuda corresponent a l'obra següent:
  
Denominació de l'obra:............
  
2. Delegar en l'alcalde/essa president/a del municipi/entitat local menor esmentat/ada la representació per a la firma dels documents necessaris per acceptar la subvenció concedida, notificar la baixa realitzada, l'inici de les obres i el cobrament de les quantitats corresponents a aquesta ajuda.
  
3. Que aquest municipi/entitat local menor disposa dels terrenys i de les autoritzacions necessàries per a l'execució de les obres esmentades i que el camí o els camins objecte de millora no discorren per zona d'afecció en tot el traçat. (En cas que discórreguen per zona d'afecció s'aportarà autorització a la millora pel departament corresponent.)
  
4. Que l'autor (o els autors) del projecte de les obres esmentades és funcionari (o depén civilment, laboralment o administrativament) d'aquest municipi/entitat local menor.
  
5. (Només en les entitats locals menors.) L'entitat local menor té actualment .......... habitants.
  
.........,.......d.....de......
  
El secretari
  
Vist i plau,
  
L'alcalde/essa president/a del municipi/entitat local menor.
  
(Alternativament, utilitzeu el model adjunt.)
  
Programa d'actuació d'execució d'obra (text orientatiu).
  
Programa d'actuació per a l'execució de les obres d'infraestructura agrària de competència municipal subvencionades a l'empara de l'Ordre d.......d......de...., de la Conselleria d'Agricultura, Pesca i Alimentació.
  
Municipi/Entitat local menor d.......
  
Designació de l'obra:......
  
En cas que l'obra esmentada siga subvencionada per la Conselleria, aquest municipi/entitat local menor es compromet a iniciar l'obra i a executar-la en el termini d........ mesos, d'acord amb les unitats d'obra previstes en el projecte presentat i les anualitats que establirà la Conselleria d'Agricultura, Pesca i Alimentació.
  
Qualsevol modificació substancial necessària durant el procés d'execució de les obres que figuren en el projecte serà comunicat per escrit a la Direcció General de Modernització d'Estructures Agràries perquè l'aprove.
  
(Alternativament, utilitzeu el model adjunt.)
  
Projecte tècnic.
  
El projecte tècnic a què es fa referència en l'article 3 constarà dels apartats següents:
  
a) Descripció i justificació de l'obra que es realitzarà. En el cas d'obres de camins, murs, canonades, ponts, etc., s'indicaran les dimensions i característiques d'aquestes.
  
b) Unitats d'obra i preus descompostos. No caldrà descompondre els preus en el cas d'aplicar els preus tipus de l'annex I d'aquesta ordre. La inversió no es podrà pressupostar per mitjà de partides alçades, cost de mà d'obra, cost d'hora de màquina, etc.
  
c) Pressupost, mesuraments de cadascuna de les unitats d'obra i cost de la unitat d'obra.
  
d) Pressupost d'execució de l'obra.
  
e) Plànol de situació de l'obra i plànols acotats de detalls, necessaris per a la definició de l'obra.
  
f) En els casos que es modifique la rasant actual del camí o el moviment de terres previst supere 0,500 m³/ml, caldrà justificar els volums del moviment de terres amb els perfils longitudinals i transversals del camí corresponent. En els altres casos s'inclourà una secció tipus del camí.
  
g) S'hi inclourà, amb caràcter obligatori, un plànol o plànols del terme municipal, preferentment a escales 1:5.000 o 1:10.000 i amb fons parcel·lari, en què es destacarà amb color roig el tram o els trams de camins auxiliats d'acord amb aquesta línia d'auxilis econòmics per a infraestructures agràries en anys anteriors.
  
Certificat de l'entitat financera.
  
(Nom i cognoms).....director/a d......, sucursal d........
  
Certifica:
  
Que el municipi/entitat local menor d....... és titular, en aquesta entitat financera, del compte corrent les dades del qual es detallen a continuació.
  
Entitat financera:.........Codi:........
  
Sucursal:..............Codi:........
  
DC:....Número c/c:...............
  
........,......d........de......
  
Relació valorada
  
S'emplenarà en l'imprés tipificat IA-26979 01-E (primer full de la relació) i XH-02014-97-K (segon full de la relació) per a les obres realitzades per contracta, i en l'imprés OR-20446-77-B (primer full de la relació) i OY-30791-51-S (segon full de la relació) per a les obres realitzades per administració directa, amb la variant per al cas d'execució de l'obra per administració amb mitjans propis de la Generalitat Valenciana.
  
(Impresos del model adjunt.)
  
Certificació final d'obra
  
S'emplenarà en l'imprés tipificat GS-58336-79-O.
  
Tots els impresos dels models adjunts es poden obtenir als llocs indicats en l'article 4 d'aquesta ordre.
  
Imprés de manteniment de tercers
  
S'emplenarà en l'imprés tipificat NC-12993-47-M. Imprés disponible als mateixos llocs que els anteriors.
  
ANNEX III
  
CARTELL SENYALITZACIÓ D'OBRA
  
Compost de: Pannell de xapa galvanitzada i dos postes de subjecció de H.I.G.33 o tub rectangular de 80 x 40 x 1,5 mm.
  
Composició de pannell:
  
Construït amb dos làmines de xapa galvanitzada de 1,5 mm d'espessor, amb les característiques següents:
  
PRIMERA LÀMINA:
  
De forma rectangular de 1,05 m de llarg i ample de 0,2525 m amb un doblec a 90º de 3 cm en cada costat del rectangle amb la finalitat de donar rigidesa i aferrar les làmines entre elles i els postes de subjecció.
  
Base de retolació. Formada amb vinil color roig (pantone 186), logotip i rètols en vinil sobre la base en color blanc.
  
Retolació:
  
Primer rètol: Amb text "GENERALITAT VALENCIANA", mesures 0,86 m de llarg i altura porporcional, lletra tipus text Generalitat.
  
Segon rètol: Amb text "CONSELLERIA D'AGRICULTURA, PESCA I ALIMENTACIÓ", mesures 0,86 m de llarg i altura de lletra proporcional.
  
Tercer rètol: "LOGOTIP DE LA GENERALITAT VALENCIANA", mesures 0,22 m d'alt i ample proporcional.
  
SEGONA LÀMINA:
  
De forma rectangular de 1,05 m d'ample i alt de 0,79 m amb un doblec de 3 cm a 90º en cada costat del rectangle.
  
Base de retolació. Formada amb vinil color blanc, mesures 0,79 x 105 cm), la retolació estarà realitzada en vinil color negre o gris (pantone 432).
  
Primer rètol: "DESCRIPCIÓ DE L'OBRA", (CAMÍ D........), altura de lletra 10 cm (lletra recta i majúscula).
  
Segon rètol: Durà escrit "TERME MUNICIPAL D........." amb les mateixes característiques que el primer.
  
Durada del vinil: fins a 7 anys.
  
SUPORT I SUBJECCIÓ AL SÒL.
  
Compost per 2 postes E.Y.Q.38 o tub rectangular de 80 x 40 x 1,5 galvanitzats o pintats a temperatura de 210º en poliester de color gris (pantone 432) i fixats al sòl amb formigó H-25N/mm².
  
CARGOLERIA I PECES ESPECIALS.
  
Les làmines s'uniran entre si mitjançant 3 cargols de M-8 x 15 mm i es fixaran als peus o bigues suport mitjançant 6 peces especials realitzades en xapa galvanitzada de 2 mm d'espessor, fixades a les làmines amb 12 cargols M-8 x 15 mm i fixades a les bigues amb 6 cargols M-8 x 60 mm.
  
FIXACIÓ DE LES BIGUES AL SÒL.